
ŠAKIŲ RAJONO SAVIVALDYBĖS  TARYBA

SPRENDIMAS

DĖL 2008 M. NEPANAUDOTŲ SPECIALIŲ TIKSLINIŲ DOTACIJŲ SOCIALINĖMS IŠMOKOMS IR KOMPENSACIJOMS SKAIČIUOTI IR MOKĖTI, SOCIALINEI PARAMAI MOKINIAMS IR SOCIALINĖMS PASLAUGOMS NAUDOJIMO KITAI SOCIALINEI PARAMAI FINANSUOTI

2008 m. rugsėjo 25 d. Nr. T-275
Šakiai

Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2000, Nr.91-2832) 17 str. 13 ir 49 p. bei Socialinės apsaugos ir darbo ministro 2008 m. rugpjūčio 21 d.  įsakymu Nr.A1-291 (Žin., 2008, Nr.98-3801) patvirtinto 2008 m. nepanaudotų specialių tikslinių dotacijų socialinėms išmokoms ir kompensacijoms skaičiuoti ir mokėti, socialinei paramai mokiniams ir socialinėms paslaugoms naudojimo kitai socialinei paramai finansuoti tvarkos aprašo  4 p.,  nusprendžia,
patvirtinti priemonių, kurioms bus naudojamos nepanaudotos specialios tikslinės dotacijos lėšos socialinėms išmokoms ir kompensacijoms skaičiuoti ir mokėti, socialinei paramai  mokiniams  ir socialinėms paslaugoms,  sąrašą (pridedama).

Juozas Bertašius

PATVIRTINTA

Šakių rajono savivaldybės tarybos
2008 m. rugsėjo 25 d. sprendimu Nr.T-275  

 

PRIEMONIŲ, KURIOMS BUS NAUDOJAMOS NEPANAUDOTOS SPECIALIOS TIKSLINĖS DOTACIJOS LĖŠOS SOCIALINĖMS IŠMOKOMS IR KOMPENSACIJOMS SKAIČIUOTI IR MOKĖTI, SOCIALINEI PARAMAI MOKINIAMS IR SOCIALINĖMS PASLAUGOMS, SĄRAŠAS


2008 m. nepanaudotų specialių tikslinių dotacijų socialinėms išmokoms ir kompensacijoms skaičiuoti ir mokėti, socialinei paramai mokiniams ir socialinėms paslaugoms (asmenų su sunkia negalia socialinei globai) lėšos  gali būti naudojamos:

 
1. Lietuvos Respublikos piniginės socialinės paramos nepasiturinčioms šeimoms (vieniems gyvenantiems asmenims) įstatymo 22 str. 3 ir 4 dalyse  nustatytais atvejais.
 
Lėšos šiai priemonei naudojamos savivaldybės tarybos 2005 m. liepos 28 d. sprendimu Nr. T-199 „Dėl vienkartinės paramos teikimo šeimai (vienam gyvenančiam asmeniui) stichinės nelaimės, gaisro, skurdo ar kitu ypatingu atveju tvarkos tvirtinimo“ patvirtinta tvarka bei savivaldybės tarybos 2004 m. lapkričio 11 d. sprendimu Nr. T-294 „Dėl piniginės socialinės paramos mažas pajamas gaunančioms šeimoms (vieniems gyvenantiems asmenims) įstatymo taikymo tvarkos tvirtinimo“ patvirtinta tvarka.

       
2. Mokinių  maitinimo materialinei  bazei pagerinti ( mokyklų valgyklų patalpoms atnaujinti, virtuvės inventoriui ir įrangai įsigyti);

         3.  Socialinėms paslaugoms finansuoti;

         
4. Socialinių darbuotojų, teikiančių socialinę priežiūrą socialinės rizikos šeimoms, ir socialinių darbuotojų, dirbančių seniūnijose, organizacinėms išlaidoms ir darbo užmokesčiui iš dalies finansuoti, darbo vietoms įrengti;

    
5. Savivaldybės vaiko teisių apsaugos skyriaus  darbuotojų darbo vietoms įrengti ir organizacinėms išlaidoms iš dalies finansuoti;

     
6. Savivaldybės įsteigtoms socialinių paslaugų įstaigoms ar socialinių paslaugų įstaigoms, kurių dalininkas yra savivaldybė, iš dalies finansuoti:

                  
6.1. Kukarskės globos namams;

  
6.2. viešajai įstaigai „Šakių vaikų globos namai“;


6.3. Ramaldos Burdulienės šeimynai;

  
6.4.Šakių  socialinių paslaugų centrui;

                     6.5. Genovaitės Dobilevičiūtės šeimynai;


7. Socialiniam būstui įsigyti bei jį remontuoti;

         8. Savivaldybės tarybos patvirtintoms socialinėms programoms iš dalies finansuoti;

   
9. Labdaros organizacijų, administruojančių Maisto iš intervencinių atsargų tiekimo labiausiai nepasiturintiems asmenims programą, išlaidoms (transportavimo, sandėliavimo) iš dalies padengti. 

